जल्द दिखेगा शहर की सफाई व्यवस्था में सुधार
निगमकी सफाई व्यवस्था में सुधार के साथ-साथ राजस्व वसूली में भी इजाफा किया जाएगा। नए नगर आयुक्त छवि रंजन ने इसकी योजना तैयार की है। सफाई में सुधार के लिए पहले इसकी समीक्षा की जाएगी और फिर व्यवस्था में सुधार किया जाएगा। छवि रंजन ने मंगलवार को अपने दफ्तर में बताया कि फिलहाल सफाई का काम एनजीओ के जरिए कराया जा रहा है। इस व्यवस्था पर प्रति माह 80 लाख रुपए खर्च हो रहे हैं, जो काफी अधिक है। बिना सफाई कार्य को प्रभावित किए खर्च को कम करने या फिर इसका विकल्प ढूंढ़ने पर चर्चा की जाएगी। सॉलिड वेस्ट मैनेजमेंट का काम जल्द शुरू करने का प्रयास किया जाएगा।
नगर आयुक्त ने कहा कि निगम का राजस्व बढ़ाने पर जोर होगा। निगम क्षेत्र में 2.4 लाख आवास है, लेकिन होल्डिंग सिर्फ 40 हजार के करीब है। राजस्व बढ़ाने के लिए योजना बनाई जा रही है। गर्मियों में होनेवाले जल संकट से निबटने के लिए पीएचईडी और माडा के साथ बैठक की जाएगी। साथ ही सभी बड़ी परियाेजनाओं को जल्द धरातल पर उतारने का प्रयास करेंगे।
धनबाद| नगरनिगम में टैक्स वसूली का काम कर रही कंपनी रीतिका प्रिटेक को नगर आयुक्त छवि रंजन ने राजस्व बढ़ाने का निर्देश दिया है। मंगलवार को रीतिका के साथ समीक्षा बैठक के दौरान नगर आयुक्त ने होल्डिंग की संख्या, उनसे होनेवाली वसूली, वाटर टैक्स और ट्रेड लाइसेंस से होनेवाली आय की पूरी जानकारी ली। उन्होंने रीतिका के रूपेश कुमार को होल्डिंग की संख्या एक लाख करने का लक्ष्य दिया। नगर आयुक्त ने बड़े होल्डिंग धारकों के बारे में खास तौर पर पूछा। रीतिका ने उन्हें बताया कि बीसीसीएल और डिनोबिली स्कूल ने नोटिस के खिलाफ हाईकोर्ट में याचिका दायर की है। जनवरी में दोनों मामलों की सुनवाई होनी है। बैठक के दौरान नगर आयुक्त ने टैक्स वसूली की प्रक्रिया भी समझी और उसमें तेजी लाने का निर्देश दिया।
hin_Deva hin_Deva hin_Deva hin_Deva